als_Latn dik_Latn sag_Latn
Shkëlzen Berisha, djali i ish-kryeministrit ka reaguar sot me një status ironizues në “Facebook” lidhur me metaforën e “makinës me 1 timon” të përdorur nga eksponentë të lartë të Partisë Socialiste që synojnë 71 mandate në 25 qershor, me qëllim për të qeverisur të vetëm vendin.
“Ky që kërkon ta lënë të vetëm në timon, nuk ka as patentë,” shkruan Shkëlzen Berisha duke iu referuar Edi Ramës.
Kësaj metafore i është kundërpërgjigjur më herët edhe kryetari i LSI-së, Petrit Vasili duke shkruar: “Tafmaja e makinës me një timon. Po dëgjoj këtë teorinë e dy timonave. E kam dëgjuar edhe në 1994 kur mbahej referendumi për një timon në një makinë blu. Fundi i makinave me një timon dhe pa frena ka qenë gjithmonë i njëjtë. Populli është aty, më i vëmendshëm se në 1994”.
Deklaratat e fundit që “nuk duam makinë me dy timonë”, u bënë në një takim elektoral nga kryeministri, Edi Rama. “Na duhet një votë që PS ta mbajë timonin vetëm. Se këtu, të gjithë çunat e laçit janë shofera pa marrë patenta, njësoj sikur ta kesh timonin në dorë dhe të ta luajë tjetri”, – tha Rama nga Laçi.
Më herët këtë qëndrim e shprehur nga zona e Petrelës edhe drejtuesi politik i Qarkut të Tiranës dhe kandidati i PS-së Saimir Tahiri.
(e.f/BalkanWeb)
als_Latn als_Latn als_Latn als_Latn als_Latn als_Latn